Versindaba » Blog Archive » Clinton V du Plessis. Marilyn Monroe
In die Afrikaanse literatuur
is jy onder andere deur:
T T Cloete, Marilyn Monroe foto in blou,
Tom Gouws, Marilyn Monroe foto in grou,
Joan Hambidge, Monroe: foto in rou,
Lina Spies, Marilyn Monroe: foto in goud,
Lucas Malan, Lonely lady,
Peter Louw, Mej. Monroe in die oggend,
in vers gevang,
gekiek, momenteel, verewig.
Al wat die wêreld van jou onthou, Marilyn Monroe:
is nie die komplekse vrou
maar net die plooi, die vou.
Hollywood se opblaaspop, bloot ’n lens se loops camel toe.
Oop, sonder dieper betekenis.
© Clinton V du Plessis / 2013
Tags: Clinton V. du Plessis gedigte	Thursday, October 24th, 2013 |